Ekitongole ky’enguudo mu ggwanga ekya UNRA kisaasaanya akawumbi ka shilling kalamba okulabirira oluguudo lwa Entebbe Expressway buli mwezi.
UNRA egamba nti ku buli buwumbi bwa shilling 2 n’ekitundu ezikungaanyizibwa okuva mu bantu abakozesa oluguudo olwo buli mwezi, basasaanyako akawumbi kalamba okululabirira.
Buli mmotoka lweyita ku luguudo lwa Entebbe Expressway esasula shs 5000/=.
Bino byanjuddwa mu alipoota eweereddwayo eti akakiiko ka parliament akalondoola ensaasanya y’ensimbi mu bitongole bya government aka COSASE.
Eng. Alex Otim P’Okene director mu kitongole ki UNRA avunanyizibwa ku by’enguudo abuulidde ababaka ku kakiiko ka COSASE, nti ensimbi zino zaakaanyizibwako mu ndagaano UNRA gyeyakola ne bank ya Exim eyawola government ensimbi ezaazimba oluguudo luno.
Kampuni ya EGIS Roads Operation S.A ,UNRA gyeyawa contract, okulabirira n’okusolooza ensimbi ku luguudo luno. P
Ensimbi zino zitabudde ababaka, era ssentebbe wakakiiko kano Joel Ssenyonyi naabuza kyezikola, nti kubanga oluguudo olwogerwako nti lusaasaanyizibwako akawumbi kalamba buli mwezi okululabirira, nti luli mu mbeera mbi, teruliiko mataala, luseerera n’ebirala.
Eng.Otim agambye nti December womwaka guno 2022 wanagwerako, amataala gaggya kuba gateereddwa ku luguudo luno.
Akakiiko era kakitegedde nti oluguudo luno oluwezaako kilometer 51, nga lwazimbibwa ku trillion 1 nobuwumbi 800, buli kilometer yalwo yazimbibwa ku buwumbi 35.
Joel Ssenyonyi ssentebbe wakakiiko kano agambye nti akakiiko ka Cosase kagenda kuddamu okwetegereza contract y’okukola oluguudo luno ,kubanga kilometer emu tesobola kuba nti yazimbibwa ku buwumbi 35.
Oluguudo lwa Entebbe express high lwogerwako nti lwerusinga okuba nti lwasaasanyizibwako ensimbi nnyingi, bwogerageranya n’enguudo endala munsi yonna.
Eng Muleme okuva mu kitongole ki UNRA abuulidde akakiiko ka Cosase nti entindo ennyingi eziri ku luguudo luno, zezaalufuula okubeera olw’ebbeeyi.#
lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn